《先舅大中府君己亥岁尝制十四咏寿宝林褧老师》
明代·杨循吉

维此鼓声何所起，击之则有本寂然。
此声既以击乃生，当其不击声何在？用手执捶以击鼓，三
者和合始有声。
如是究竟声所缘，非手非捶非鼓义。
智人在在勤修习，于一击顿证菩提。
观彼鼓声成立相，本自不生那有灭。
我愿仁者亦如是，不以声观一切声。
昼安夜安随在安，长享耳根清净乐。

作者简介：（1458—1546）明苏州府吴县人，字君谦。成化二十年进士。授礼部主事。好读书，每得意则手舞足蹈，不能自禁，人称“颠主事”。以多病，致仕居支硎山下，课读经史。性狷介，胸襟狭隘，好持人短长。武宗南巡至南京，召赋《打虎曲》称旨，令改武人装，随从左右，常使为乐府、小令，以俳优待之。循吉以为耻而辞归。晚年落寞，更坚癖自好。有《松筹堂集》及杂著多种。